OpenLLM-France/wikimedia huggingface dataset:
# Moroia

Moroia o Moroya és una masia situada al municipi de Pinell de Solsonès a la comarca catalana del Solsonès, construïda al segle xvi. Situada entre camps de cultiu en una zona anomenada Camp de la Basseta, a uns 800 metres a l'est del nucli de Pinell, amb l'església de Sant Miquel; i a menys de 200 metres a l'oest de la rasa de l'Hostal.

## POUM

En el POUM del municipi de Pinell, es justifiquen les següents raons legals que n'aconsellen la recuperació i preservació:
* Paisatgístic: posició en el territori, visibilitat des dels recorreguts principals, integració en el paisatge.
* Mediambiental: l'estructura del medi rural del municipi es fonamenta en un sistema de masies gairebé equidistants que facilita l'explotació i control del medi. L'ocupació permanent de la masia facilitarà l'explotació agrícola i la preservació del medi. Primera residència.
* Històric: època de construcció segle xvi. Raons històriques del seu enclavament i ús.

## Referències

* 1 2 3 Antoni Bach i Riu. Consell Comarcal del Solsonès. Masies del Solsonès, abril 1995, p. 170. D.L. L-418/95.
* ↑ «Moroia». Gran Enciclopèdia Catalana. Barcelona: Grup Enciclopèdia Catalana.
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ «Casa: Moroia» (pdf). Ajuntament de Pinell de Solsonès, 2009. Arxivat de l'original el 30 de desembre 2013. [Consulta: 30 desembre 2013].
# Bonrepaus de Verfuèlh

Bonrepaus Riquet és un municipi occità del Tolosà, al Llenguadoc, situat al departament de l'Alta Garona, a la regió Occitània. Deu el seu nom a Pierre-Paul Riquet enginyer del segle xvii que va projectar el Canal del Migdia i que va ser recompensat amb el títol de baró de Bonrepos.

## Personalitats lligades al municipi

* Pierre-Paul Riquet creador del Canal del Migdia.
* Philippe de Riquet, (1948-) descendent directe de Pierre-Paul Riquet. Porta els títols de príncep de Chimay i príncep de Caraman, de la noblesa belga.

## Referències

* ↑ Toponímia occitana
# Joan Ametller (desambiguació)

«Joan Ametller» té aquests significats:
* Joan Ametller Portella: mestre banyolí, (Banyoles, 7 de gener de 1908 - Los Teques (Veneçuela), 1973)
* Joan Ameller i Mestre també conegut com a Joan Ametller i Mestres: farmacèutic i professor universitari de química i medicina català (Barcelona, 1743 - 1824).
# Lenartovce

Lenartovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1364.
# Josep Pla i Agustí

* Aquest article tracta sobre el compositor del segle XVIII. Vegeu-ne altres significats a «Josep Pla (desambiguació)».
Josep Pla i Agustí (c. 1728 – 1762) fou un compositor català, el més jove de tres germans compositors: el seu germà més gran, Joan Baptista Pla (1720–1773), fou oboista a Lisboa, i Manuel Pla (c.1725–1766), clavicembalista a la cort de Madrid.

## Treballs, edicions, i gravacions

* Stabat Mater – gravació de Raquel Andueza, soprano, Pau Bordas, baix, Orquestra Barroca Catalana, dir. Olivia Centurioni, LMG 2011.
* Tono divino – Pedro, cuánto has dejado por seguir a tu maestro.

## Bibliografia

* Dolcet, Josep. "L'obra dels germans Pla, bases per a una catalogació," Anuario Musical v. 42 (1987), p. 131–188. (inclou un catàleg temàtic de treballs)
# Moschelita

La moschelita és un mineral de la classe dels halurs que pertany al grup de la calomelana.

## Característiques

La moschelita és un halur, un iodur de mercuri, com la coccinita, de fórmula química (Hg₂$^{2+}$)I₂. Cristal·litza en el sistema tetragonal. Es troba en forma de cristalls tabulars o tabulars curts, de fins a 0,1 mil·límetres, o en crostes. La seva duresa a l'escala de Mohs es troba entre 1 i 2.
Segons la classificació de Nickel-Strunz, la moschelita pertany a «03.AA - Halurs simples, sense H₂O, amb proporció M:X = 1:1, 2:3, 3:5, etc.» juntament amb els següents minerals: marshita, miersita, nantokita, UM1999-11:I:CuS, tocornalita, iodargirita, bromargirita, clorargirita, carobbiïta, griceïta, halita, silvina, vil·liaumita, salmiac, UM1998-03-Cl:Tl, lafossaïta, calomelans, kuzminita, neighborita, clorocalcita, kolarita, radhakrishnaïta, challacolloïta i hephaistosita.

## Formació i jaciments

Va ser descoberta a la mina Backofen, a Landsberg (Renània-Palatinat, Alemanya), l'únic indret on se n'ha trobat. Se'n troba en uns dipòsits de gres que contenen mercuri, i es pensa que el iode pot provenir dels jaciments de carbó subjacents. Sol trobar-se associada a altres minerals com: mercuri, cinabri, metacinabri, calomelans, terlinguaïta, eglestonita, tetraedrita, malaquita, atzurita, guix, aragonita, lepidocrocita, quars i òxids de ferro.

## Referències

* ↑ «Moschelite» (en anglès). Mindat. [Consulta: 5 març 2016].
* 1 2 «Moschelite» (en anglès). Handbook of Mineralogy. [Consulta: 5 març 2016].
# Jacob Perkins

Jacob Perkins (Newburyport, 9 de juliol de 1766 – Londres, 30 de juliol de 1849) fou un inventor, enginyer mecànic i físic nord-americà. És considerat el pare de la refrigeració.

## Referències

* ↑ History of refrigeration
# Borat Sagdiyev

Borat Sagdiyev és un personatge de ficció satíric creat i representat per l'humorista jueu anglès Sacha Baron Cohen. Representa un periodista kazakh en el paper protagonista de la pel·lícula Borat: Cultural Learnings of America for Make Benefit Glorious Nation of Kazakhstan.
L'humor de Borat es basa a riure's de la societat mitjançant opinions escandaloses, la violació de tabús socials i l'ús d'un llenguatge i un comportament vulgars.

## Referències

* ↑ «Rob Fitzpatrick talks pop, politics and potatoes with Borat» (en anglès), 27-10-2006. [Consulta: 8 juliol 2021].
# Joan Amorós i Pla

Joan Amorós i Pla (Vila-sacra, 1938) és un promotor cultural català.
Ha estat president de diverses associacions culturals catalanes, com l'Acció Escolar del Congrés de Cultura Catalana i del Centre d'Agermanament Occitano-Català (CAOC), del qual va ser un dels principals impulsors el 1977, al costat de Josep Maria Batista i Roca i Enric Garriga Trullols. També és president de l'associació Ferrmed, un grup de pressió europeu liderat des de Catalunya i que té com a objectiu principal la impulsió d'un gran eix ferroviari de mercaderies que ha d'unir el sud i amb el nord d'Europa. El 1994 va rebre la Creu de Sant Jordi i actualment és president de l'Associació Conèixer Catalunya (ACCAT) i director executiu de l'Eurocongrés 2000, del qual en són presidents Robèrt Lafont i Joan Triadú, i vicepresident Pèire Bec.

## Referències

* ↑ «Joan Amorós i Pla». Gran Enciclopèdia Catalana. Barcelona: Grup Enciclopèdia Catalana.
* ↑ «Entrevista a Joan Amorós i Pla». Revista Relleu, 103, Gener-Març 2010 [Consulta: 9 agost 2015].
* ↑ «L'entitat - Comitè executiu». Associació Conèixer Catalunya. Arxivat de l'original el 2016-01-28. [Consulta: 22 gener 2016].
* ↑ «Conferència sobre la història i el futur de Catalunya». Ajuntament de Vilafranca.
# Premi de Teatre Català Ciutat de Sabadell

El Premi de Teatre Català Ciutat de Sabadell fou un guardó teatral, creat l'any 1971 per l'Acadèmia de Belles Arts de Sabadell, per tal d'estimular la creació de textos dramàtics en català. El seu origen cal buscar-lo en la forta activitat desenvolupada en aquella època per l'aula de teatre, dirigida per Francesc Ventura i Torres, d'aquesta entitat.

## 1971

Va ser atorgat a Josep Maria Benet i Jornet per l'obra Berenàveu a les fosques. El jurat va estar format per Albert Boadella, Maria Aurèlia Capmany, Xavier Fàbregas, Feliu Formosa, Fabià Puigserver, Frederic Roda i Ricard Salvat. Actuà com a secretari Manuel Costa Fernández que ho era de l'entitat organitzadora.

## 1972

Es va concedir a l'obra Entraré de nit de Francesc Barceló Fortuny. El jurat va estar format per les mateixes persones que en l'edició de 1971.

## Bibliografia

* 1971. X.F. Xavier Fàbregas Surroca. El premi de teatre "ciutat de Sabadell". Barcelona: Serra d'Or, juny 1971, pàgina 61.
* 1972. P.F.G. Pere Font Grasa. I Premi de Teatre Ciutat de Sabadell. Sabadell: Sabadell, 09/02/1972, pàgines 1-2.
* 1972. P.F.G. Pere Font Grasa. El Premi de Teatre Català Ciutat de Sabadell para un mallorquín: Francesc Barceló Fortuny. Sabadell: Sabadell, 07/07/1972, pàgines 1-2.
* 1972. Taulé-Viñas. Sabadell: El Premi de Teatre Català Ciutat de Sabadell al mallorquín Francesc Barceló Fortuny. Barcelona: La Vanguardia, 08/07/1972, pàgina 44.
* 2007. Francesc Ventura. L'Aula de Teatre de l'Acadèmia de Belles Arts de Sabadell (dins Sala Tres. 1972-1979. En la ruta de l'art alternatiu a Catalunya. Sabadell: Museu d'Art de Sabadell. ISBN 978-84-87221-57-6.

## Referències

* ↑ Daniel Casals i Martorell. "En totes direccions" (1971) de Ràdio Barcelona: resistència de la llengua catalana en la radiodifusió del tardofranquisme. Universitat Autònoma de Barcelona, 2009, p.93.
* ↑ Conegut també com a Xesc Barceló
* ↑ «D'Efak: «Sempre enyoraré els anys que he viscut a Can Puigjaner»». Arxivat de l'original el 2017-01-02. [Consulta: 1r gener 2017].
# Pegu Yoma

Pegu Yoma és una serralada de muntanyes a Birmània a l'est del riu Irauadi, que es desenvolupa de nord a sud formant la part entre l'Irauadi i el Sittang. Es desenvolupa a la divisió de Bago, als districtes de Bago i Toungoo, i a la divisió de Mandalay, districte de Yamethin, formant dels tres districtes el límit occidental, però arriba fins al nord de la divisió de Yangon on en una muntanya té la pagoda de Shwedagon, al nord de la capital.
La serralada mesura uns 300 km de llargada. Hi neix el riu Pegu i diversos tributaris del Sittang. Les muntanyes són de poca altura, la més alta d'uns 600 metres. Molts dels seus habitants són karens però hi viuen també alguns chins (els únics d'aquest poble que viuen a l'est de l'Irauadi) i birmans.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ms. Marvel

Ms. Marvel és una superheroïna de ficció propietat de Marvel Comics: alter ego d'una adolescent de Nova Jersey anomenada Kamala Khan, és el tercer personatge de l'Univers Marvel amb eixe nom i un dels pocs superherois d'origen pakistanés i religió musulmana amb sèrie regular homònima, la més venuda l'any 2015 en format digital d'una protagonista femenina.
Les creadores del personatge, Sana Anamat i Gwendolyn Willow Wilson, són dos autores musulmanes originàries de Nova Jersey: Anamat patí la islamofòbia durant l'adolescència en la dècada de 1990 i Wilson també se sentí desplaçada de jove, per la qual cosa decidiren presentar-la com a una musulmana en positiu amb poders molt vistosos.

## Referències

* ↑ Xavi Serra. «Ms. Marvel, molt més que un exemple de diversitat». Ara, 11-07-2015. [Consulta: 13 octubre 2017].
* ↑ Júlia Baena. «Ms. Marvel». Biblioteca Juvenil, 30-05-2016. Arxivat de l'original el 14 d’octubre 2017. [Consulta: 13 octubre 2017].
* ↑ Marta Roqueta. «'Wonder Woman', només una mica». El Periódico, 23-06-2017. [Consulta: 14 octubre 2017].
* ↑ Alba Legide; Joel Anfrune. «L'apoderament de les superheroïnes més enllà de la vinyeta». Directa, 17-05-2016. Arxivat de l'original el 14 d’octubre 2017. [Consulta: 13 octubre 2017].
* ↑ Nora Soler. «Marvel i el "problema" de la diversitat». Zena, 12-04-2017. Arxivat de l'original el 14 d’octubre 2017. [Consulta: 14 octubre 2017].
* ↑ Capitani Lemosin. «Lo super-retrach : Miss Marvel» (en occità). Lo Diari, 28-08-2023. [Consulta: 1r setembre 2023].
# Brampton

Brampton és una ciutat canadenca a Ontario, situada als afores de Toronto. Té un dels índexs de creixement més alts del Canadà. Brampton és la 4a ciutat més gran d'Ontario després de Mississauga, Ottawa i Toronto.

## Història

La ciutat va celebrar el seu 150è aniversari el 2003.

## Personalitats relacionades amb Brampton

La banda de punk rock Bombs Over Providence es va originar allà.

### Nascuts a Brampton

* Alessia Cara, cantant
* Michael Cera, actor
* Tory Lanez, raper
* Paulo Costanzo, actor
* Paul Crosty, jugador d’hoquei professional dels Grand Rapids Griffins
* William Grenville Davis, 18è primer ministre d'Ontario
* Rick Nash, campió del món, campió olímpic per equips i jugador d’hoquei professional dels New York Rangers
* Tyler Seguin, jugador d’hoquei professional de Dallas Stars
* Sabrina Grdevich, actriu de cinema.

## Topònim

Deu el seu nom a un petit poble rural prop de Cambridgeshire a Anglaterra.

## Economia

Diverses grans empreses hi tenen la seu, incloses Ford, Nortel, una planta embotelladora de Coca-Cola, Para Paints, Nestlé, DaimlerChrysler Canada, Zellers, Frito Lay Canada i Humpty Dumpty.
Brampton era conegut anteriorment com el Flowertown del Canadà, un títol obtingut per la gran importància dels hivernacles a la ciutat, incloent Dale's Flowers, que va guanyar nombroses vegades el premi internacional Rose durant gairebé cinquanta anys.

## Demografia

Evolució demogràfica :
| 2001 | 2006 | 2011 | 2016 |
| 325428 | 433806 | 523906 | 593638 |

## Referències

* ↑ Government of Canada, Statistics Canada. «Census Profile, 2016 Census - Brampton, City [Census subdivision, Ontario and Alberta [Province]]», 08-02-2017. [Consulta: 29 maig 2021].
* ↑ «City of Brampton». Arxivat de l'original el 2010-06-22. [Consulta: 29 maig 2021].
# Joan Amèric

Joan Américo i Ortega, conegut amb el nom artístic de Joan Amèric (Alzira, Ribera Alta, 19 de març de 1964), és un cantautor que s'inscriu en la darrera fornada de veus de la cançó en català. Començà la seva trajectòria en solitari a mitjan anys 80 amb diverses actuacions pel País Valencià, algunes de les quals obrien els concerts d'artistes consolidats com Maria del Mar Bonet o Lluís Llach.
El 1987 guanya el 10è Concurs de Cançó de Salitja amb la cançó La idea podria enamorar-te.
Després d'obtenir força èxit amb els directes i el reconeixement de la crítica per les seves cançons, enregistrà el primer disc de llarga durada: Tornar a l'aigua (CBS, 1989), produït per Lluís Llach, que presentà amb èxit en diversos indrets dels Països Catalans. La seva carrera va seguir amb Escala de colors (Picap, 1992), Ànima, diari de les hores blaves (Picap, 1995) i Obert (Discmedi, 2000). El 2012 va publicar Directament, l'enregistrament en viu del concert de cloenda del Barnasants 2011. El 2012 va rebre el premi Barnasants al millor concert de la secció oficial.
L'obra de Joan Amèric destaca pel protagonisme de la veu en les cançons, una veu suggestiva que alguns han qualificat de sensual, per la diversitat d'estils musicals en què es mou i per la força lírica dels seus textos, de temàtica amorosa i compromesa.

## Discografia

* Tornar a l'aigua (CBS, 1989)
* Escala de colors (Picap, 1992)
* Ànima. Diari de les hores blaves (Picap, 1995)
* Obert (Discmedi, 2000)
* Directament (2012)

## Referències

* ↑ Planas, Xevi. «IX». A: Història de la música catalana, valenciana i balear. Barcelona: Edicions 62, 2003, p. 40. ISBN 84-297-5283-8 [Consulta: 14 novembre 2015].
# Józef Kałuża

Józef Ignacy Kałuża (Przemyśl, 11 de febrer de 1896 - Cracòvia, 11 d'octubre de 1944) fou un futbolista polonès de les dècades de 1910 i 1920 i entrenador.
Fou un dels millors futbolistes polonesos de la dècada de 1920. La seva carrera transcorregué quasi íntegra al KS Cracovia. Fou internacional amb la selecció de Polònia un total de 16 partits en els quals marcà 7 gols. Fou entrenador de clubs com el KS Cracovia i el Legia Varsòvia, i de la selecció de Polònia.

## Referències

* ↑ http://www.wikipasy.pl/J%C3%B3zef_Ka%C5%82u%C5%BCa Perfil a wikipasy.pl
* 1 2 Perfil a eu-football.info
# Msida

Msida és una ciutat portuària a la Regió Central de Malta amb una població de 7.623 habitants (2021) i una superfície d'1,7 km². Està situat a la zona costa est de l'illa, al nord de La Valletta i l'església principal de la població està dedicada a Sant Josep. Durant una setmana i mitja cada juliol, la vila celebra la festa de Sant Josep. La festa de Msida també és famosa pel seu repte d'escalada amb pals anomenat il-Ġostra.

## Referències

* ↑ «Població de Msida el 2020 2021 - estadístiques». all-populations.com. [Consulta: 17 juny 2021].
* ↑ «Blog : Air Malta». airmalta.com. [Consulta: 14 agost 2021].
# Halterofília als Jocs Olímpics d'estiu de 1988

Als Jocs Olímpics d'Estiu de 1988 celebrats a la ciutat de Seül (Corea del Sud) es disputaren deu proves d'halterofília, totes elles en categoria masculina. Les proves es realitzaren entre els dies 18 i 29 de setembre de 1988.
Participeren un total de 226 halters de 62 comitès nacionals diferents.

## Resum de medalles

| Prova | Or | Argent | Bronze |
| – 52 kg | Sevdalin Marinov | Chun Byung-Kwan | He Zhuoqiang |
| – 56 kg | Oksen Mirzoyan | He Yingqiang | Liu Shoubin |
| – 60 kg | Naim Süleymanoğlu | Stefan Topurov | Ye Huanming |
| – 67.5 kg | Joachim Kunz | Israil Militosyan | Li Jinhe |
| – 75 kg | Borislav Gidikov | Ingo Steinhoefel | Aleksander Varbanov |
| – 82.5 kg | Israil Arsamakov | Istvan Messzi | Lee Hyung-Kun |
| – 90 kg | Anatoli Khrapaty | Nail Mukhamedyarov | Sławomir Zawada |
| – 100 kg | Pavel Kuznetsov | Nicu Vlad | Peter Immesberger |
| – 110 kg | Yury Zakharevitch | Jozsef Jacso | Ronny Weller |
| + 110 kg | Alexander Kurlovitch | Manfred Nerlinger | Martin Zawieja |
* ↑ El búlgar Mitko Grabnev inicialment fou el guanyador de la prova, si bé fou desqualificat en donar positiu en el test antidopatge per consum de furosemida.
* ↑ El búlgar Angel Guenchev inicialment fou el guanyador de la prova, si bé fou desqualificat en donar positiu en el test antidopatge per consum de furosemida.
* ↑ L'hongarès Andor Szanyi inicialment aconseguí la medalla de plata en la prova, si bé fou desqualificat en donar positiu en el test antidopatge per consum de stanozolol.

## Medaller

| Posició | País | | | | Total |
| 1 | Unió Soviètica | 6 | 2 | 0 | 8 |
| 2 | Bulgària | 2 | 1 | 1 | 4 |
| 3 | RDA | 1 | 1 | 1 | 3 |
| 4 | Turquia | 1 | 0 | 0 | 1 |
| 5 | Hongria | 0 | 2 | 0 | 2 |
| 6 | R.P. de la Xina | 0 | 1 | 4 | 5 |
| 7 | RFA | 0 | 1 | 2 | 3 |
| 8 | Corea del Sud | 0 | 1 | 1 | 2 |
| 9 | Romania | 0 | 1 | 0 | 1 |
| 10 | Polònia | 0 | 0 | 1 | 1 |
# Breckenridge (Texas)

Breckenridge és una població dels Estats Units a l'estat de Texas. Segons el cens del 2000 tenia 5.868 habitants.

## Demografia

Segons el cens del 2000, Breckenridge tenia 5.868 habitants, 2.274 habitatges, i 1.546 famílies. La densitat de població era de 545,9 habitants/km².
Dels 2.274 habitatges en un 36,5% hi vivien nens de menys de 18 anys, en un 51,1% hi vivien parelles casades, en un 12,6% dones solteres, i en un 32% no eren unitats familiars. En el 29,2% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,16.
Per edats la població es repartia de la següent manera: un 30,2% tenia menys de 18 anys, un 8,5% entre 18 i 24, un 26% entre 25 i 44, un 20% de 45 a 60 i un 15,3% 65 anys o més.
L'edat mediana era de 34 anys. Per cada 100 dones de 18 o més anys hi havia 84,3 homes.
La renda mediana per habitatge era de 28.697 $ i la renda mediana per família de 35.164 $. Els homes tenien una renda mediana de 25.923 $ mentre que les dones 20.467 $. La renda per capita de la població era de 14.014 $. Aproximadament el 16,9% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Breckenridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Breckenridge». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Jasper (Florida)

Jasper és una població del comtat de Hamilton a l'estat de Florida (Estats Units). Segons el cens del 2000 tenia 1.780 habitants.

## Demografia

Segons el cens del 2000, Jasper tenia 1.780 habitants, 742 habitatges, i 488 famílies. La densitat de població era de 352,4 habitants/km².
Dels 742 habitatges en un 28,4% hi vivien nens de menys de 18 anys, en un 37,7% hi vivien parelles casades, en un 23,5% dones solteres, i en un 34,2% no eren unitats familiars. En el 31,5% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,01.
Per edats la població es repartia de la següent manera: un 29,3% tenia menys de 18 anys, un 8,3% entre 18 i 24, un 23,3% entre 25 i 44, un 22,5% de 45 a 60 i un 16,6% 65 anys o més.
L'edat mediana era de 35 anys. Per cada 100 dones de 18 o més anys hi havia 69,5 homes.
La renda mediana per habitatge era de 19.018 $ i la renda mediana per família de 23.664 $. Els homes tenien una renda mediana de 30.938 $ mentre que les dones 17.244 $. La renda per capita de la població era de 12.844 $. Entorn del 30,5% de les famílies i el 37,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Jasper (Florida)». Gran Enciclopèdia Catalana. Barcelona: Grup Enciclopèdia Catalana.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jasper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Jasper». American Fact Finder. Oficina del Cens dels Estats Units, 12-01-2010.
# Protorosaure

Els protorosaures (Protorosaurus) són un gènere de sauròpsids (rèptils) de l'ordre Prolacertiformes. És el arcosauromorf més primitiu que es coneix. Va viure a finals del període Permià a Alemanya i arribava a tindre dos metres de llargària.
En 1914, Lawrence Lambe va trobar un nou dinosaure ceratopsià al que també va anomenar Protorosaurus ('anterior a Torosaurus'). Quan Lambe es va assabentar que aquest nom ja havia sigut emprat, el va canviar de nom a Chasmosaurus.
Al Geoparc de Paleorrota, a Rio Grande do Sul, al Brasil, es van trobar tres vèrtebres i alguns ossos més d'aquest animal.
Els protosaures feien uns dos metres de llargària, i era un animal prim paregut als llangardaixos, amb el coll i les potes llargues. El seu cos suggereix que era de moviments ràpids, encara que s'alimentava principalment d'insectes. Estava emparentat amb els Czatkowiella que visqueren a la zona on es troba Polònia, a l'Oleniokià, al Triàsic Inferior.

## Referències

* ↑ Palmer, D.. The Marshall Illustrated Encyclopedia of Dinosaurs and Prehistoric Animals. Londres: Marshall Editions, 1999, p. 93. ISBN 1-84028-152-9.
* ↑ Borsuk–Białynicka, M.; Evans, S.E. «A long–necked archosauromorph from the Early Triassic of Poland» (pdf) (en anglés). Palaeontologia Polonica, 65, 2009, pàg. 203-234 [Consulta: 24 gener 2012].